उन्होंने परीक्षाओं के कठिन दिनों में छात्रों में आत्म विश्वास जागृत करने तथा चुनौतीपूर्ण वातावरण में उनका तनाव कम करने के उद्देश्य से उनके लिए समय निकालने को लेकर प्रधानमंत्री के प्रति आभार व्यक्त किया। उन्होंने कहा कि यह एक गर्व का विषय है कि प्रधानमंत्री श्री नरेन्द्र मोदी के नेतृत्व में भारत की छवि काफी अच्छी हुई है और अब भारत पूरे विश्व को अपना नेतृत्व प्रदान कर रहा है चाहे वह जलवायु परिवर्तन का क्षेत्र हो अथवा सौर ऊर्जा अथवा लोकतांत्रिक मूल्यों को सशक्त बनाने का क्षेत्र हो।